Palasthotel

Palasthotel  var et hotell i DDR-kjeden Interhotel som lå i Øst-Berlins distrikt Mitte. Det ble bygget i årene 1976–1979 etter et utkast av Ferenc Kisshttp://www.baunetz.de/meldungen/Meldungen_Startschuss_fuer_DomAquaree_in_Berlin_8243.html, og var med sine 600 rom med 1000 senger og en konferansehall med 2000 seter et av DDRs største hoteller og var et svært hyppig benyttet tilholdssted for vestlige turister/forretningsfolk. Det var stengt for østtyske gjester siden hotellet bare aksepterte vestlig valuta og ikke den lokale østtyske marken. Hotellet ble i årene 1990 til 1992 drevet av Interhotel AG. Etter dette ble det overtatt av Radisson SAS. Hotellet ble revet i 2001. Hotellet lå i Karl-Liebknecht-Straße 5, i krysset til Spandauer Straße, rett bak Berliner Dom og nær elven Spree.http://www.ddr-wissen.de/wiki/ddr.pl?Palasthotel,_Berlin

Hotellet må ikke forveksles med det Palasthotel som tidligere lå ved Tiergarten i Berlin.

 Diverse 
Palasthotellet var en viktig del av Stasis overvåkning av alle utlendinger som ankom til DDR. Til enhver tid var det fire Stasi-medarbeidere som jobbet med overvåkningen av hotellet. Ved hjelp av kameraer og mikrofoner holdt de resepsjonshallen, heisene, korridorene og flere rom under streng overvåkning. 25-30 rom i hotellet var utstyrt med det nødvendige tekniske utstyret. Video- og lydopptakere var plassert i Stasi-suiten, rom 51.01/51.03 i femte etasje.http://wissen.spiegel.de/wissen/dokument/dokument.html?id=52397644&top=SPIEGEL
I åttende etasje, rom 80.26/80.27, var kontoret til Herbert Rübler. Derfra organiserte han sitt arbeid; organisering av handel mellom DDR og vesten.http://wissen.spiegel.de/wissen/dokument/dokument.html?id=52397644&top=SPIEGEL Han ble funnet død på hotellet i mai 1989.http://www.welt.de/print-welt/article262492/Tod_aus_dem_Osten.html 
Hotellet ble referert til som «Valuta-hotellet» og «Stasi-reiret».
Det ble benyttet av toppledere i SED og for å motta viktige gjester fra utlandet.http://www.guardian.co.uk/world/2001/mar/10/johnhooper
Blant berømte gjester finner vi:Karl-Eduard von Schnitzler, Alexander Schalck-Golodkowski, Udo Lindenberg, Bruce Springsteen og Katja Epstein.
Hotellet spiller en viktig rolle i den tyske romanen «Wie es leuchtet» (Fischer 2004) av Thomas Brussig.

 Referanser 

 Eksterne lenker 
 https://web.archive.org/web/20130617034856/http://www.e-politik.de/lesen/artikel/2006/der-geborene-reporter-und-die-wiedervereinigung/
 http://www.welt.de/print-welt/article429947/Erich_Mielke_liebte_es_schwedisch.html

 Litteratur 
 Anne Holper, Matthias Käther, DDR-Baudenkmale in Berlin-Berlins Osten neu entdeckt, 2003.

Kategori:DDR
Kategori:Arkitektur i Tyskland
Kategori:Kultur i Berlin
Kategori:Stasi